《淮东女儿歌》
元代·马贯

淮东女儿饮淮水，锦红缠头金约指。
正年十四十五多，弯弯春山斗青蛾。
阿爷自拟倾城色，黄金不多终不得。
西江估客浮大船，年年卖珠淮水边。
女儿门前有高树，野鸳沙鸡得长住。
当筵舞罢结重欢，百斛珍珠泻秋露。
船空珠尽河水秋，门前马嘶金络头。
旧客未尽新客留，淮东女儿起高楼。

作者简介：山东单县人。以才学卓越举为监察御史，有直声。官终江西布政司参政。